पुराने प्रकरणाें पर सहमति ही नहीं बनी, महापौर ने बता दी पुष्टि
नगरनिगम की भवन अनुज्ञा एवं संकर्म समिति की पहली बैठक के निर्णयों को लेकर विवाद खड़ा हो गया है। समिति के सदस्यों ने अभी तक पुराने प्रकरणों की पुष्टि नहीं की वहीं महापौर ने सदस्यों की ओर से पुराने प्रकरणों की पुष्टि 29 अक्टूबर को करना बताते हुए 29 दिसंबर को समिति की दूसरी बैठक बुला ली। नए प्रकरणों को लेकर बुलाई इस मीटिंग पर समिति के सदस्यों ने सवाल खड़े कर दिए हैं।
नगर निगम की भवन निर्माण अनुमति समिति की पहली मीटिंग 27 अक्टूबर को हुई थी। इस मीटिंग में समिति में शामिल सदस्यों ने महापौर द्वारा जिन प्रकरणों को मंजूरी दी गई थी उसकी पुष्टि ही नहीं की। समिति के सदस्यों ने पुष्टि करने से पहले मौका देखने की बात कही थी। 28 को कुछ सदस्यों ने मौका भी देखा लेकिन वे महापौर द्वारा लिए गए निर्णय से सहमत नहीं हो पाए। इसके दो दिन बाद ही महापौर ने पत्र जारी कर सदस्यों द्वारा प्रकरणों की पुष्टि की घोषणा कर दी। ऐसे में अब समिति की मीटिंग पर ही सवालिया निशान खड़े हो गए हैं। महापौर नारायण चौपड़ा की अध्यक्षता में 29 को होने वाली मीटिंग में भवन निर्माण अनुमति, उप विभाजन एकीकरण, सेटबैक क्षेत्र में शिथिलता प्रकरण पर निर्णय लिया जाएगा।
^भवन निर्माण अनुमति समिति की बैठक 29 को होने की सूचना तो हमें मिली है लेकिन इस मीटिंग में कौन-काैन से प्रकरण रखे गए हैं इसके बारे में हमें कुछ भी नहीं बताया गया है। -अशोक आचार्य, उप महापौर
^बहुमत के आधार पर ही कई प्रकरणों का निस्तारण कर लिया गया है। अब अगले प्रकरणों पर निर्णय लेने के लिए ही दूसरी मीटिंग बुलाई गई है। सारे सदस्यों को प्रकरणों की जानकारी दे दी गई है। -नारायण चौपड़ा, महापौर नगर निगम बीकानेर
अधिकारी नहीं, कैसे होंगे निर्णय
नगरनिगम के आयुक्त और उपायुक्त दोनों के पद रिक्त है। ऐसे में इस मीटिंग में निर्णय कैसा होगा यह भी सवाल खड़ा हो गया है। नेता प्रतिपक्ष जावेद पड़िहार का कहना है की समिति का एक सदस्य आयुक्त भी होता है ऐसे में आयुक्त का पद रिक्त चल रहा है तो इस मीटिंग की कोई उपयोगिता ही नहीं है।
^मैंने खतूरिया कॉलोनी सहित कुछ मौके देखे थे उनमें जो कमियां मिली उनसे महापौर को अवगत करा दिया। अब महापौर ने नई मीटिंग बुला कर यह कह दिया कि पुराने प्रकरणों की पुष्टि कर दी गई है। नए प्रकरणों पर विचार करना है। -जामनलाल, सदस्य भवन अनुज्ञा समिति, नगर निगम
^पिछलीमीटिंग में जब सदस्यों ने एतराज उठाया तो महापौर ने कहा था मौका देखने के बाद अगली मीटिंग में सहमति देंगे लेकिन 29 अक्टूबर को ही महापौर ने बहुमत से कई प्रकरणों का निस्तारण होना बताया है। मुझसे तो इन प्रकरणों पर सहमति नहीं ली गई। -नीलम जांगिड़, सदस्य भवन अनुज्ञा समिति नगर निगम
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva